ཁོ་བོའི་བསམ་པར་དེ་ལྟར་ལྐོག་ཏུ་གྱུར་པའི་རྒྱུ་མཚན་ཡང་ཚལ་གུང་ཐང་གི་གདན་རབས་མཛད་རྣམ་འཁོད་པའི་ཚལ་པ་ཀུན་དགའ་རྡོ་རྗེའམ་སི་ཏུ་དགེ་བའི་བློ་གྲོས་སོགས་ཀྱིས་མཛད་པའི་སྔར་གྱི་ཆོས་འབྱུང་ལོ་རྒྱུས་སོགས་ཀྱི་དཔེ་རྒྱུན་སྟོང་ཞིང་།ལོ་རྒྱུས་འཁྲུག་ལོང་གི་འཕོ་འགྱུར་ནང་ཚལ་པའི་བསྟན་འགྱུར་འདི་ཉིད་གཞན་དབང་གིས་འཐོར་བཤིག་ཕྱིན་སྲིད་ལ།ལྷག་པར་རབ་བྱུང་དགུ་པའི་མེ་ཡོས་སྤྱི་ལོལོའི་མེ་སྐྱོན་ཚབས་ཆེན་དེའི་ནང་ཐལ་རྡུལ་དུ་བརླག་ཀྱང་སྲིད་པས་ཕྱིས་སུ་དེ་དོན་དངོས་དཔང་དང་བཅས་སྟོན་རྒྱུ་མེད་པ་ཡང་དཔག་ཐུབ་པ་ཡིན།རྒྱུ་མཚན་གཞན་ཞིག་ནི་ཕྱིས་ཀྱི་ཚལ་པའི་ཆོས་འབྱུང་དེབ་ཐེར་ཁུངས་ཐུབ་ཤོས་དང་རྒྱས་ཤོས་སུ་བརྩི་བའི་ཇོག་རི་ངག་དབང་བསྟན་འཛིན་གྱིས་སྤྱི་ལོལོར་མཛད་པའིཚལ་གུང་ཐང་གི་དཀར་ཆག་འགྲོ་མགོན་ཞལ་ལུངནང་དྲུང་ཆེན་སྨོན་ལམ་རྡོ་རྗེའི་མཛད་རྗེས་གླེང་སྐབསགསུང་རྟེན་བཀའ་འགྱུར་རིན་པོ་ཆེ་པོད་ཕྱེད་སུམ་བརྒྱ་བཞེངས་ནས་དབུས་གླིང་དུ་བཞུགསཞེས་འཁོད་པའི་ཚིག་དུམ་འདིར་དབྱེ་ཞིབ་ཅུང་ཙམ་བྱས་ན།ལོ་རྒྱུས་ཡོངས་གྲགས་ཐོག་ཚལ་པའི་བཀའ་འགྱུར་ནི་ཚལ་པ་ཀུན་དགའ་རྡོ་རྗེའི་སྐབས་བཞེངས་པར་གསུངས་པས་གལ་ཏེ་ཡབ་སྨོན་ལམ་རྡོ་རྗེའི་སྐབས་ནས་བཀའ་འགྱུར་མ་ཕྱི་ཞིག་ཡོད་བཞིན་ལོ་བཅུའི་རྗེས་སླར་བུ་སྟོན་རིན་པོ་ཆེ་གདན་ཞུས་ཀྱིས་བཀའ་འགྱུར་བསྡུ་སྒྲིག་བྱེད་པ་དེ་མི་སྲིད་པ་མ་ཡིན་ཀྱང་ཅུང་ཟད་ཁས་ཆེས་དཀའ་བ་ཡོད།གཞན་ཡང་བཀའ་འགྱུར་དང་བསྟན་འགྱུར་བྱ་བའི་ཤིན་ཏུ་འཁྲུལ་སོ་ཆེ་བའི་ཡི་གེ་འདི་གཉིས་དཔར་རྩ་དཀྲུག་མཁན་གྱིས་ཧོད་རྒྱུག་ཏུ་ཤོར་པའམ་ཡང་ན་ལོ་ངོ་ཉིས་བརྒྱ་ལྷག་གོང་གི་གནས་ཚུལ་ཞིག་རྩོམ་པ་པོའམ་ཡིག་མཁན་གང་རུང་གིས་ཐོག་མར་མ་ཕྱིའི་སྐབས་ནས་འཁྲུལ་ལམ་སྙམ་པའང་ཡོད།གང་ལྟར་ཕྱིས་ཀྱི་བཀའ་བསྟན་ཞིབ་དཔྱད་པ་དག་གིས་འདི་ཉིད་རྩ་བར་བཟུང་ནས་དོ་སྣང་མ་བྱུང་བ་ལྟ་བུར་འདུགདོན་དུ་དཔོན་སྨོན་ལམ་རྡོ་རྗེའི་སྐུ་དུས་སུ་བཞེངས་པའི་ཚལ་པའི་བསྟན་འགྱུར་འདི་ལ་ཚལ་དབུས་གླིང་གི་བསྟན་འགྱུར་ཟེར་བ་བསྟན་འགྱུར་འདི་ཉིད་ཀྱི་དཀར་ཆག་གི་དབུ་ཤོག་ལས་གསལ།ཚལ་པའི་བསྟན་འགྱུར་འདི་ཉིད་ལ་པོད་གྲངས་ཀྱང་ཕྱེད་སུམ་བརྒྱ་སྟེ་གླེགས་བམ་ཉིས་བརྒྱ་བཞི་བཅུ་ལྷག་ཡོད།ཚལ་གུང་ཐང་གི་དཀར་ཆག་འགྲོ་མགོན་ཞལ་ལུངནང་གི་གསུང་རྟེན་བཀའ་འགྱུར་རིན་པོ་ཆེ་ཞེས་པའི་ཚིག་དེ་དོན་དམ་ཐོགགསུང་རྟེན་བསྟན་འགྱུར་རིན་པོ་ཆེ་པོད་ཕྱེད་སུམ་བརྒྱ་བཞེངས་ནས་དབུས་གླིང་དུ་བཞུགསཞེས་པ་དེ་ཡིན་པའི་ངེས་ཤེས་ཪྙེད་ཐུབ་པར་ལུང་རིགས་དངོས་དཔང་གང་ཐད་ཀྱི་རྒྱབ་རྟེན་ཡོད་དོ།།